ATKLĀTA KONKURSA
“Rīgas valstspilsētas pašvaldības mobilās lietotnes izveide, uzturēšana un attīstība”
 ID Nr. CAIP 2026/11
Atbildes uz jautājumiem NR.2
Jautājums:

Vai Pretendents pareizi saprot Nolikuma 3.7.1.1., 3.7.3.1., 3.7.3.2., 3.7.4.1., 3.7.5.1., 3.7.7.1. un 3.7.7.2 apakšpunktos minēto, ka pieredze speciālistam var būt vai nu mobilās lietotnes izstrādes projektā, vai informācijas sistēmas izstrādes un uzturēšanas projektā?
Atbilde:
Šie punkti paredz, ka speciālistam jābūt pieredzei vai nu mobilās lietotnes izstrādes projektā vai mobilās lietotnes izstrādes un uzturēšanas projektā. Līdz ar to pasūtītājs šajā iepirkumā atzīst par atbilstošu gan pieredzi, kuras priekšmets ir tikai izstrādes darbi, gan arī pieredzi, kuras priekšmets ir izstrāde kopā ar uzturēšanas darbiem.
3.7.1.1. ir pieredze projekta vadītāja lomā vismaz 1 (vienā) mobilās lietotnes izstrādes vai izstrādes un uzturēšanas projektā;

3.7.3.1.  ir pieredze vismaz 2 (divos) mobilās lietotnes izstrādes vai izstrādes un uzturēšanas projektos;

3.7.3.2. ir pieredze vismaz 1 (vienā) mobilās lietotnes izstrādes vai izstrādes un uzturēšanas projektā, kur realizēta integrācija ar ārējām informācijas sistēmām;

3.7.4.1. ir pieredze kā programmētājam vismaz 1 (vienā) mobilās lietotnes izstrādes vai izstrādes un uzturēšanas projektā; 

3.7.5.1. ir pieredze kā testētājam vismaz 1 (vienā) mobilās lietotnes izstrādes vai izstrādes un uzturēšanas projektā;
 
3.7.7.1. ir pieredze vismaz 1 (vienā) mobilās lietotnes izstrādes vai izstrādes un uzturēšanas projektā, kura ietvaros ir nodrošināta tās drošība, tostarp:
· veikta drošības risku novērtēšana;
· īstenota ievainojamību pārvaldība;
· nodrošināta atbilstība datu aizsardzības un privātuma prasībām saskaņā ar GDPR (Vispārīgo datu aizsardzības regulu);

3.7.7.2 ir pieredze vismaz 1 (vienā) mobilās lietotnes izstrādes vai izstrādes un uzturēšanas projektā, kur nodrošināta drošības testēšana un auditēšana.
Jautājums:

What documentation is required from a foreign company to complete EIS supplier registration?
Atbilde:
Visa ar konkrēto iepirkuma procedūru saistītā informācija, tostarp prasības attiecībā uz pretendentu, iesniedzamajiem dokumentiem un to noformējumu, ir pieejama Elektronisko iepirkumu sistēmā (EIS) un Iepirkumu uzraudzības biroja (IUB) tīmekļvietnē publicētajā attiecīgā iepirkuma (https://www.eis.gov.lv/EKEIS/Supplier/Procurement/163826 un https://eformsb.pvs.iub.gov.lv/show/dd5e85f0-3185-496e-a66d-1dd1e32bf8c0) izsludināšanas dokumentācijā.
Jautājumos, kas saistīti ar EIS sistēmas tehnisko darbību vai reģistrācijas procesu, lūdzam sazināties ar EIS atbalsta dienestu.
All information related to the specific procurement procedure, including requirements applicable to tenderers, required documentation and formal submission rules, is available in the Elektronisko iepirkumu sistēmā (EIS) and in the procurement notice and documentation published on the website of the Iepirkumu uzraudzības biroja (IUB) (https://www.eis.gov.lv/EKEIS/Supplier/Procurement/163826 and https://eformsb.pvs.iub.gov.lv/show/dd5e85f0-3185-496e-a66d-1dd1e32bf8c0).

For technical questions related to the functionality of the EIS system or the registration process itself, please contact the EIS support service.
Jautājums:
What is the typical processing time, and is the deadline for registration the same as the tender submission deadline (April 9, 2026)?
Atbilde:
Piedāvājumu iesniegšanas termiņš ir norādīts EIS un IUB publicētajā iepirkuma paziņojumā un iepirkuma dokumentācijā, un uz doto brīdi tas ir 2026. gada 9. aprīlis.
Atsevišķs EIS reģistrācijas termiņš iepirkuma dokumentācijā nav noteikts; pretendentam ir jānodrošina, ka reģistrācija EIS ir veikta savlaicīgi, lai piedāvājumu būtu iespējams iesniegt noteiktajā termiņā.

The deadline for submission of tenders is indicated in the procurement notice and documentation published in EIS and on the IUB website and at the moment it is 9 April 2026.
No separate deadline for EIS registration is stipulated in the procurement documentation; tenderers are responsible for ensuring that registration in EIS is completed in due time in order to submit the tender by the deadline.
Jautājums:
Is eIDAS-compatible authentication (e.g. Norwegian BankID) accepted for foreign supplier login?
Atbilde:
Jautājumos par autentifikācijas veidiem (tostarp eIDAS saderīgu risinājumu izmantošanu, piemēram, ārvalstu elektroniskās identifikācijas līdzekļiem) lūdzam sazināties ar EIS un IUB kontaktpersonām, kas norādītas attiecīgajās institūciju tīmekļvietnēs.
Questions regarding accepted authentication methods (including the use of eIDAS-compatible electronic identification solutions, such as foreign BankID systems) should be addressed directly to the EIS and IUB contact points listed on their official websites.

Vienlaikus informējam, ka saskaņā ar iepirkuma nolikuma:
· 1.9.5. apakšpunktu:
“Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.”
· 1.6.3. apakšpunktu:
“Piegādātājs jautājumus par Nolikumu uzdod rakstiskā veidā, nosūtot tos Elektronisko iepirkumu sistēmā Pircēja profilā.”
Jautājums:
Nolikuma 3.4.punktā ir minēts: “Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī, pamatojoties uz pēdējā apstiprinātā 2024.gada pārskata rezultātiem”. Lūdzam sniegt skaidrojumu, vai šo prasību var apliecināt ar aktuālāku (2025.gada) gada pārskatu, kurš ir apstiprināts un iesniegts atbilstoši normatīvajos aktos noteiktajam, kā arī ir publiski pieejams.
Atbilde:
Ņemot vērā, ka Nolikuma 3.4.apakšpunktā ir skaidri noteikts, ka finanšu un saimnieciskās darbības rādītāji tiek vērtēti, pamatojoties uz pēdējā apstiprinātā 2024.gada pārskata rezultātiem, Pretendentam atbilstība prasībām ir apliecināma tieši ar 2024.gada finanšu pārskata datiem.
Pretendentiem, kas dibināti 2025.gadā un kuriem nav 2024.gada finanšu pārskata, atbilstība Nolikuma 3.4.apakšpunkta prasībām tiek vērtēta pēc operatīvās bilances datiem no dibināšanas brīža.



